Der har været store forberedelser til mandag. Der er blevet indkøbt materialer og systemer fra Ford, så eleverne kan få erfaring og viden med de nyeste teknologier. Begejstringen er stor i det nye værksted og de nye elever er allerede gået i gang med at afprøve den nye teknologi. - Det er spændende. Det er meget nyt det hele, udtaler en af de nye mekanikerlærlinge Jimmi Bryld. Samarbejde og erfaringer Det sker som en del af en samarbejdsaftale mellem Ford Forhandler Foreningen og Tech College. Samarbejdsaftalen er lavet for at give eleverne størrer karrieremuligheder, hvor de kan dele deres erfaringer og skabe sig et netværk. - De kommer til at kende hinanden på tværs af landet og dele viden fra de værksteder, de kommer fra, siger Jakob Tønsberg Pilgaard, uddannelsesleder på Tech College. Og det er ikke kun de nye lærlinge som er begejstrede for samarbejdet, Tech College  kan også se de muligheder og den indsigt, som de vil få af at arbejde sammen med en af de største brands i verden. Aftalen mellem Ford og Tech College varer i fem år, hvor mekanikerlærlinge fra hele landet, kan se frem til nogle lærerige år og nye bekendtskaber.

Referat:
Mekanikerelever fra Ford-værksteder i hele landet, starter mandag på Tech College i Nørresundby.